lflage/wiki-talks huggingface dataset:
Sgwrs:Gorsaf reilffordd Heol y Frenhines Caerdydd

message: Onid Heol Y Frenhines, Caerdydd sy'n gywir?  Llywelyn2000 20:01, 19 Gorffennaf 2010 (UTC)
replies: text: Mae'n swnio'n goblyn o chiwthig, ond dw i'n meddwl mai dyma ydy'r enw cywir.  Dyna sydd ar wefan Arriva (nid bod hynny'n golygu lot!) a wele y llun yma.--Ben Bore 20:32, 19 Gorffennaf 2010 (UTC)
replies: text: :Bois bach!  Llywelyn2000 20:39, 19 Gorffennaf 2010 (UTC)
replies: text: ::Os hwn ydy'r enw swyddogol gan Arriva a'r lleill mae angen saethu rhywun! (A minnau'n heddychwr fel rheol...). Enw hollol hollol hurt! Anatiomaros 21:19, 19 Gorffennaf 2010 (UTC)

text: ::ON Ceir sawl enghraifft o 'Gorsaf Heol y Frenhines, Caerdydd' ar y we, e.e. gan y Cynulliad. Does dim rhaid i ni dderbyn Cymraeg wallus Arriva. Anatiomaros 21:26, 19 Gorffennaf 2010 (UTC)
replies: text: :::Dw i ddim yn gwybod os yw hyn yn helpu, ond yn hytrach na meddwl am enghreifftiau Cymru, mae gorsaf ym Mryste or enw Bristol Temple Meads (ac nid Temple Meads, Bristol). Ydy o'n bolisi efallai mae enw'r dref/ddins sydd wastad yn dod gyntaf mewn enw gorsaf sgwn i?--Ben Bore 08:11, 20 Gorffennaf 2010 (UTC)
replies: text: ::::Yn Saesneg dyna ydy'r arfer, ond mae'n swnio'n chwerthinllyd yn Gymraeg (cyfieithiad: "Queen Street's Cardiff!"). Ar ben hynny mae'r enw hurt yma ar ein "tudalen flaen" i bawb ei weld. Dwi'n cynnig symud hyn i 'Gorsaf [neu 'Gorsaf reilffordd'] Heol y Frenhines, Caerdydd'. Anatiomaros 14:28, 20 Gorffennaf 2010 (UTC)
replies: text: ::::: Dw i'n cytuno. Mae'r enw'n swnio'n ofnadwy ar hyn o bryd. Mae Gwefan y Parciau Cenedlaethol, y Gwasanaeth Apelio (?) , yr Eglwys Norwyaidd , Bwrdd Croeso Cymru , Llyfrgell Genedlaethol Cymru , Neuadd Dewi Sant  a Llywodraeth y Cynulliad yn cyfeirio ato fel "Gorsaf Heol y Frenhines Caerdydd". Dw i ddim yn meddwl y dylen ni ddibynnu ar gyfieithu gwael un neu ddau sefydliad pan fo cynifer o sefydliadau cydnabyddedig yn defnyddio "Heol y Frenhines Caerdydd." Pwyll 13:10, 24 Gorffennaf 2010 (UTC)
replies: text: ::::::Ti fuost brysur a manwl dy waith, gyfaill. Mae'r dystiolaeth i gyd o blaid Heol y Frenhines, Caerdydd. Ychwanegais atalnod, gan nad "brenhines Caerdydd mohoni"!  Llywelyn2000 14:44, 24 Gorffennaf 2010 (UTC)

text: Gai awgrymu symud hyn eto i 'Gorsaf...' gan fod stryd o'r un enw? Anatiomaros 14:48, 24 Gorffennaf 2010 (UTC)
replies: text: :Wrth gwrs, gyfaill.  Llywelyn2000 15:08, 24 Gorffennaf 2010 (UTC)
replies: text: ::Diolch, Llywelyn! Anatiomaros 15:12, 24 Gorffennaf 2010 (UTC)

text: Gai awgrymu adio'r gair reilffordd at teitl yr erthygl yma? Dw i wedi cyfeirio at yr Wici Saesneg am gweddill yr erthyglau dw i ar hyn o bryd yn gweithio ar sydd yn defnyddio'r term Gorsaf reilffordd Tref Engreifftiol, a hefyd ella yr un peth am Caerdydd Canolog? Diolch. Llewpart 20:44, 2 Hydref 2011 (UTC)
thread_title: Di-deitl
Sgwrs:Bukkake

message: Pa air ydym ei ddefnyddio? Deallaf fod y Gogs yn dweud "Dwi'n dŵad o Gaernarfon" ond mae'r Hwntws yn dweud "Dwi'n dod o Gaerdydd." Ydy dwad a dŵad yr un gair? -- Xxglennxx (sgw. • cyf.) 22:17, 19 Gorffennaf 2010 (UTC)
thread_title:  Dwad neu d'''ŵ'''ad?
Sgwrs:Arse to mouth

message: Dydy "arse to mouth, hefyd a elwir llyfu tin yn Gymraeg" ddim yn gywir. Dydwi ddim yn gwybod am derm Cymraeg am hyn, ond nid 'llyfu tin' ydy o. Anatiomaros 22:57, 19 Gorffennaf 2010 (UTC)
replies: text: Tynnwyd. Mae'n well gen i ddefnyddio'r gair Saesneg gan fod defnyddir yr un term yn bron pob un iaith arall, a dyw'r cyfieithu (pen-ôl i geg) ddim cweit yn cyfleu'r un peth, nadi?! -- Xxglennxx (sgw. • cyf.) 23:11, 19 Gorffennaf 2010 (UTC)
replies: text: :Mae'n un o'r termau "rhyngwladol" hynny sy mor gyffredin y dyddiau hyn (rhowch y bai ar yr Americanwyr!). Anatiomaros 23:49, 19 Gorffennaf 2010 (UTC)
replies: text: ::Yn union! Ond, dewisais sgwennu "arse" yn lle "ass," sy'n air "Prydeinig" a dweud y lleiaf! -- Xxglennxx (sgw. • cyf.) 00:13, 20 Gorffennaf 2010 (UTC)
replies: text: :::Pwynt da. Gan ei fod yn derm Americanaidd (dwi'n credu!) efallai mai 'ass' y dylai fod felly? Fawr o ots ond gwell penderfynu cyn[/yn lle] ailgyfeirio "ass to mouth". Anatiomaros 00:24, 20 Gorffennaf 2010 (UTC)
Ddim yn angenrheidiol o'm safbwynt i a dweud y gwir, gan fod "arse" ac "ass" yn golygu'r un peth yn Saesneg, dim oes os mai "tafodiaith" Brydain neu America yw hi. Gallen ni ailgyfeirio Ass to mouth i fan hyn os liciet ti? -- Xxglennxx (sgw. • cyf.) 00:47, 20 Gorffennaf 2010 (UTC)
thread_title: Pwynt bach technegol
Sgwrs:Creampie

message: Oes angen gwahaniaethu yma fel yn Saesneg? 'Teisen hufen' yw cream pie yn Gymraeg (cf. yma). Anatiomaros 23:05, 19 Gorffennaf 2010 (UTC)
replies: text: Dyn ni wedi gwahaniaethau gan gynnwys y gair (rhyw) yn y teitl. Hefyd ar frig y dudalen mae'n dweud "gweler Cream pie" am y bwyd (bydda i'n newid yr enw i'r Gymraeg nawr, os dyna beth ti'n golygu?). -- Xxglennxx (sgw. • cyf.) 23:13, 19 Gorffennaf 2010 (UTC)
replies: text: :Be roeddwn i'n ceisio gofyn oedd 'oes angen gwahaniaethu yma o gwbl?' H.y. oni bai fod 'Creampie' yn enw ar ryw fand neu lyfr neu ffilm(!) neu rywbeth does dim angen gwahaniaethu (cream pie, sef y bwyd = 'Teisen hufen'). Dim o bwys mawr am rwan! Anatiomaros 23:54, 19 Gorffennaf 2010 (UTC)
replies: text: ::Oooo, iawn! Dwi'n deall nawr. Wel, na, a dweud y gwir, gan ein bod yn defnyddio'r gair benthyg, ac mai "teisen hufen" yw e yn Gymraeg, nid "cream pie" go iawn :) -- Xxglennxx (sgw. • cyf.) 00:11, 20 Gorffennaf 2010 (UTC)
replies: text: :::Cael Cream pie fel tudalen gwahaniaethu efallai, a symud hyn i creampie? Dwn i ddim. Ar y llaw arall does neb yn debyg o chwilio am 'teisen hufen' trwy roi 'creampie' yn y blwch chwilio. Ond beth os oes enghreifftiau o 'tesien hufen' fel term Cymraeg am "ti wyddost be"? Hmm, mae hyn yn troi allan yn sgwrs bisar! Anatiomaros 00:21, 20 Gorffennaf 2010 (UTC)
Dwi'n awgrymu cadw'r tudalen 'ma, creu teisen hufen, a roi rhyw ddatganiad ar yr erthygl yma (sydd fel y mae ar en) sy'n cyfeirio at teisen hufen. -- Xxglennxx (sgw. • cyf.) 00:42, 20 Gorffennaf 2010 (UTC)
Ô.N. Neu, creu teisen hufen, a rhoi datganiad yno gan ddweud rhywbeth fel "Mae'r dudalen hon yn sôn am y bwyd. Ar gyfer y ?safle? (position) rhyw, gweler Creampie (rhyw)". Mae'r erthygl 'ma yn sôn am y peth yn barod. Gwnawn yr un peth â theisen hufen dwi'n awgrymu. -- Xxglennxx (sgw. • cyf.) 00:44, 20 Gorffennaf 2010 (UTC)

text: Iawn, dwi'n meddwl. Ond bydd angen ailgyfeirio creampie a cream pie i rywle hefyd. Meddwl am rywun yn chwilio am y peth i fwyta ac yn cael hyn yn lle oeddwn i(!). Ailgyfeirio creampie i hyn a cream pie i teisen hufen efallai? A wel, dwi am ei throi hi rwan beth bynnag, mae'n hwyr. Nos da i ti! Anatiomaros 00:52, 20 Gorffennaf 2010 (UTC)
Dwi wedi edrych ar yr Anglopedia. Dim ond 'Cream pie' (sef y deisen) a 'Creampie (sexual act)' sydd yno, gyda 'Creampie yn dudalen gwahaniaethu. Does dim rheswm pam na chawn ni creampie, yn syml, fel enw'r erthygl hon felly (bydd neb yn chwilio am y deisen trwy deipio'r gair Americanaidd "creampie" yn lle "cream pie", siawns gen i. Dwi am symud hyn felly. Anatiomaros 15:19, 20 Gorffennaf 2010 (UTC)

text: ON Dwi'n sylwi mai 'Creampie' yn unig a geir ar y Wicis eraill hefyd, heblaw yr un Saesneg wrth gwrs. Anatiomaros 15:25, 20 Gorffennaf 2010 (UTC)
thread_title: Gwahaniaethu
Sgwrs:Byseddu (rhyw)

message: Onid byseddu y dylai hyn fod yn Gymraeg? Anatiomaros 16:50, 23 Gorffennaf 2010 (UTC)
replies: text: Efallai, ond imi, dyw e ddim yn cyfleu'r un peth; rydym yn "byseddu" y trympet wrth chwarae fe - dyna beth fi'n meddwl amdano wrth glywed y gair "byseddu", nid "ffingro rhyw ddyn neu fenyw gyda dy fysedd." Eto, braitiaith yw e yn Saesneg wrth sôn am weithgareddau rhywiol, felly dwi o blaid cadw at "ffingro." -- Xxglennxx (sgw. • cyf.) 17:31, 23 Gorffennaf 2010 (UTC)
replies: text: :Dwi methu manylu'n fwy ar hyn ond dwi'n cofio dod ar draws llyfr yn yr ysgol blynyddoed yn ôl gyda golygfa chwilboeth a'r gair "byseddu" yn yr ystyr hon yn ymddangos ynddi. Rheswm teilwng iddo aros yn fy nghof, mae'n sicr. —Adda'r Yw (sgwrs · cyfraniadau) 00:12, 24 Gorffennaf 2010 (UTC)
replies: text: :: Bydden i'n dweud mai byseddu fyddai'r term Cymraeg "safonol" hefyd. Efallai mai "ffingro" byddai rhywun yn dweud ar lafar ond ar gyfer gwyddoniadur, dw i'n meddwl fod "Byseddu (rhyw)" yn deitl gwell. Pwyll 08:49, 24 Gorffennaf 2010 (UTC)
replies: text: :::Angytuno. ma isio medru gwahaniaethu. Byseddu llyfr da ni'n wneud. Mae termau rhyw yn fwy llafar a naturiol yn tyden?
replies: text: ::::Byddai'r ffurf lafar gan rai (neu fratiaith!) yn ailgyfeirio i Byseddu (rhyw). 'Byseddu' yw'r enw Cymraeg naturiol. Beth ydy rhywun yn defyddio i wneud hyn? Bysedd, nid fingers. Ac mae mwy nac un ystyr i "fingering" yn Saesneg hefyd, o ran hynny, sy'n esbonio teitl yr erthygl ar yr Anglopedia, sef "Fingering (sexual act)". Anatiomaros 14:56, 24 Gorffennaf 2010 (UTC)
replies: text: :::::Am enghraifft o'r term yn yr ystyr a geir yma, gweler Y Rhegiadur Cymraeg. Mae'n werth nodi ni cheir "ffingro" ganddyn nhw hefyd. "Byseddu" yw'r term Cymraeg naturiol ac mae'r ystyr yn y cyd-destun yn amlwg - pam ddefnyddio ryw fratiaith Wenglish felly? Dwi'n cynnig eto ein bod yn symud hyn i Byseddu (rhyw). Anatiomaros 14:51, 25 Gorffennaf 2010 (UTC)
Cytuno gydag Anatiomaros. Mae'n swnio llawer mwy naturiol a Chymreig yn fy marn i. Pwyll 15:46, 25 Gorffennaf 2010 (UTC)

text: Cytuno i symud i byseddu (rhyw) hefyd. —Adda'r Yw (sgwrs · cyfraniadau) 20:25, 25 Gorffennaf 2010 (UTC)
replies: text: :Cytunaf hefyd 'te :) -- Xxglennxx (sgw. • cyf.) 22:18, 25 Gorffennaf 2010 (UTC)
replies: text: ::Am ei fod yn anhebygol bydd angen byseddu fel erthygl, beth am ailgyfeirio hynny at bys a chael tudalen gwahaniaethu bysedd (gwahaniaethu) (mae 'na flodau a ballu, e.e. bysedd y cŵn, hefyd, felly mae angen hynny beth bynnag) a rhoi dolen at hyn yno? Neu oes gan rywun awgrym arall? [neu ailgyfeirio byseddu at bysedd (gwahaniaethu)?] Anatiomaros 22:24, 25 Gorffennaf 2010 (UTC)

text: ::Neu troi bysedd (ailgyfeirio at bys ar hyn o bryd) yn dudalen gwahaniaethu efallai (gyda byseddu yn ailgyfeirio i hynny hefyd)? Anatiomaros 22:29, 25 Gorffennaf 2010 (UTC)
thread_title: Ffingro?
Sgwrs:Ffistio

message: Roeddwn i'n meddwl mai 'dwrn' yw'r gair Cymraeg am fist? Oes enghraifftiau o'r term ar gael? Anatiomaros 16:53, 23 Gorffennaf 2010 (UTC)
replies: text: Ydy, ond sdim berf "to fist," oes? Fel gyda ffingro, dyw "dwrnu/dwrni" ddim yn cyfleu'r un peth. Yr un peth eto - braitiaith yw e yn Saesneg wrth sôn am weithgareddau rhywiol, felly dwi o blaid cadw at "ffistio." -- Xxglennxx (sgw. • cyf.) 17:33, 23 Gorffennaf 2010 (UTC)
replies: text: : Yn ôl GyA, y ferf am "to fist" yw dyrnu, dyrnodio neu ffustio (diolch byth am arbenigwyr ein cenedl...). Efallai dylid defnyddio un o'r termau hyn gyda (rhyw) ar ei ol, am fod ystyron gwahanol i'r termau hyn yn dibynnu ar dafodiaith. Pwyll 08:54, 24 Gorffennaf 2010 (UTC)
replies: text: ::Dwin awgrymu cadw at ffustio, fel bod ni'n gwahaniaethu rhwng hyn a dyrnu sef rhoi cweir i rywun.
replies: text: :::Felly, oes consensws i gadw at Ffistio (neu newid ei henwi i "Ffustio"? -- Xxglennxx (sgw. • cyf.) 19:21, 24 Gorffennaf 2010 (UTC)
replies: text: ::::'Dyrnu' yw'r term Cymraeg naturiol (ceir sawl ystyr arall felly bydd angen cael Dyrnu (rhyw)). Ceir enghraifft o'r gair yn yr ystyr arbennig yma ar y Rhegiadur Cymraeg: sylwer does dim enghraifft o'r Wenglish "ffistio" ganddyn nhw. Dwi'n cynnig symud hyn i Dyrnu (rhyw). Anatiomaros 14:55, 25 Gorffennaf 2010 (UTC)
replies: text: ::::: Cytuno gydag Anatiomaros unwaith eto. Mae'n swnio llawer mwy naturiol ond bydd y dudalen wahaniaethol yn angenrheidiol rhag ofn i rywun chwilio am wybodaeth am "ddiwrnod dyrnu" neu "ddyrnu ar ffermydd Cymreig" a chael yffach o sioc. Pwyll 15:51, 25 Gorffennaf 2010 (UTC)
Iawn. Sdim gwrthwynebiad yma. -- Xxglennxx (sgw. • cyf.) 21:55, 25 Gorffennaf 2010 (UTC)

text: Diolch. Bydd angen cael y dudalen dyrnu hefyd neu geiff rhywun "yffach o sioc", chwedl Pwyll! Anatiomaros 22:18, 25 Gorffennaf 2010 (UTC)
thread_title: Ffistio?
Sgwrs:Gramadegau Cerdd Dafod

message: Dywedir yma:
replies: text: "Ychydig iawn a wyddys am y gramadeg hwn. Ceir cyfeiriadau ato yng ngwaith Beirdd yr Uchelwyr ond llurguniwyd yr enw gan waith John Williams (Ab Ithel) a Iolo Morganwg pan gyhoeddwyd y testun gwallus Dosparth Edeyrn Davod Aur gan y Welsh Manuscripts Society ym 1856. Ni ellir dyddio'r gramadeg hwn yn sicr gan nad oes copi ohono a ysgrifennwyd cyn y bymthegfed ganrif wedi goroesi."
Dydy hynny ddim yn hollol gywir. Ceir ambell gyfeiriad at ryw "Ede[y]rn (Dafod Aur)" yng ngwaith Beirdd yr Uchelwyr ond nid at lyfr gramadeg o'r enw "Dosbarth Edeyrn Dafod Aur". Hyd y gwyddys, mae'r enw hwnnw yn perthyn i gyfnod Iolo ac Ab Ithel a chyhoeddi "Dosbarth Edeyrn Davod Aur" (gweler Edeyrn Dafod Aur am grynodeb). Felly ni ellir dweud o gwbl fod "Dosbarth Edeyrn Dafod Aur" yn llyfr gramadeg o'r 13eg ganrif, er ei fod yn bosibl fod rhywun o'r enw Ede[y]rn yn awdur llyfr gramadeg cynnar. Mae'r enw ei hun ("Dosbarth...") yn un o ffugiadau Iolo a does dim cysylltiad o gwbl rhwng testun yr WMS ac Edern. Anatiomaros 16:27, 25 Gorffennaf 2010 (UTC)

text: Diolch am dy gywiriad. Mae'n rhaid na ddeallais i'r brif erthygl yn iawn, a dwi'n ymddiheuro am fod yn ffeithiol anghywir. Fe geisiaf fireinio'r erthygl yn nes ymlaen heno a thrio ei gorffen.

text: Efallai y byddai'n well hepgor y rhan hon a chychwyn gydag Einion Offeiriad, ond cyfeirio at y ffugiad o dan "19eg ganrif". Os ydw i wedi anghofio ambell lyfr, plis cyfranna i'r erthygl. Diolch! Eisingrug 17:22, 25 Gorffennaf 2010 (UTC)
replies: text: :Dwi wedi gwneud ambell newid mân i'r testun i geisio egluro pethau'n well. Sdim rhaid i ti ymddiheuro o gwbl, mae'n erthygl wych. Mae'n werth sôn am Edern er prinned yw'r wybodaeth. Rhaid cofio hefyd bod ein gwybodaeth yn dibynnu ar y defnydd sydd wedi goroesi, yn destunau a chyfeiriadau gan y beirdd a ballu, a bod llawer o wybodaeth wedi diflannu, siwr o fod. Fel yn achos Cyfundrefn y Beirdd ei hun, darlun anghyflawn sy gennym o'r gramadegwyr cynnar a'u gwaith. Anatiomaros 18:41, 25 Gorffennaf 2010 (UTC)
thread_title: Dosbarth Edeyrn Dafod Aur
Sgwrs Wicipedia:Bysedd y cwn

message: Oes rhywun yn gwybod pam ein bod yn defnyddio'r llythyren acennog ï yma? Mae'r Geiriadur Mawr a Geiriadur Prifysgol Cymru yn ei sillafu heb yr acen. Mewn gwirionedd, ychydig iawn o bobl fyddai'n defnyddio'r enw 'ffion' yn lle 'bysedd cochion' neu 'bysedd y cŵn' (mae 'na enwau eraill hefyd), ond gan fod y defnydd o'r ddau air hynny yn gyfartal, fwy neu lai, mae lle i gyfiawnhau cael 'ffion' yn eu lle, mae'n debyg. Ond oni bai fod gan rywun ffynhonnell dda dwi'n meddwl y dylem ni symud hyn i Ffion (sy'n ddolen goch, fel y gwelwch). Mae Ffion yn enw personol merch hefyd, wrth gwrs.... Mynd i droi bysedd yn dudalen gwahaniaethu a rhoi bysedd y cŵn a byseddu (rhyw) ayyb yno oeddwn i pan welais i hyn (hei-ho, dydy pethau byth yn syml!). Anatiomaros 23:17, 25 Gorffennaf 2010 (UTC)
replies: text: Dwi'n defnyddio perlysiau (gyda dewiniaeth a moddion), ond dwi'n cyfeirio ato'n "Bysedd y Cŵn" (sydd yno'n barod, gwn i). Beth am "Bys Coch" fel y ceir yn Ffrangeg ac Almaeneg? Neu hyd yn oed yr enw Lladin?? -- Xxglennxx (sgw. • cyf.) 00:18, 26 Gorffennaf 2010 (UTC)
replies: text: :Dydy Geiriadur y Brifysgol ddim angen y diaresis, chwaith. Yn ddiddorol, mae'n nodi hefyd mai Ffion (neu Ffionaug) ydy nhw yn Llydaweg ac mai o'r gair hwnnw y tarddodd y fersiwn Cymraeg. Cafodd y gair ei ddefnyddio yn Llyfr Coch Hergest, "oedd gochach ei dau rudd na'r ffion." Digitalis purpurea yn Lladin. Gall y gair hefyd gyfeirio at flodyn arall (math o rawnwinen): spionia.  Llywelyn2000 04:54, 26 Gorffennaf 2010 (UTC)
Cytuno bod angen newid ffion fel teitl i bysedd y cwn DB
thread_title: "ï" neu "i"?
Sgwrs:Bae Pont y Pistyll

message: Mae'n swnio'n rhyfedd fel enw lle yng Nghymru, dwi'n gwybod, ond fel 'Mill Bay' y cyfeirir at y lle ym mhob llyfr hanes Cymraeg dwi wedi darllen, hyd y cofiaf. Os gwyddwch am enw Cymraeg cydnabyddedig basai'n wych medru symud y dudalen (bydd angen ffynhonnell)! Anatiomaros 14:39, 29 Gorffennaf 2010 (UTC)
replies: text: "Porth y Pistyll", yn ôl Geiriadr Bruce. Dim ond un Mill Bay sydd yng Nghymru, dwi'n cymryd? —Adam (sgwrs • cyfraniadau) 04:47, 10 Hydref 2012 (UTC)
replies: text: :Ia. Dyna hefyd sydd yn y Gwyddoniadur Cymreig: Pont y Pistyll. Llywelyn2000 (sgwrs) 22:15, 14 Ionawr 2016 (UTC)
thread_title: Enw
Sgwrs:Safleoedd rhyw

message: Mae angen y testun yn ogystal â'r lluniau arnom - nid yw'n erthygl ar hyn o bryd, ond casgliad o luniau! -- Xxglennxx (sgw. • cyf.) 01:03, 31 Gorffennaf 2010 (UTC)
thread_title:  Cynnwys
Sgwrs:Afon Owain

message: Os cafodd yr afon ei henwi yn Owens River "ar ôl y mapiwr Richard Owens", sut all yr enw fod yn "Afon Owain"? Anatiomaros 22:31, 1 Awst 2010 (UTC)
replies: text: Gofynwch i Risiart Owain! Tarddiad y Saesnigiad Owens ydy Owain. Oni ddylem ni Gymreigio enwau fel hyn yn ôl i'r Gymraeg? Onid "Dinas Dafydd" a ddywedwn ac nid yr Hebraeg gwreiddiol? Ac felly Yr Ynys Las yn hytrach na Greenland ayb ayb. 78.147.73.246 22:54, 1 Awst 2010 (UTC)
replies: text: :Mae'n dibynnu ar sawl peth. Yn un peth rydym yn dibynnu ar ffynonellau: os ceir cyfeiriadau Cymraeg at yr afon fel 'Afon Owain' popeth yn iawn, ond rydym yn ceisio osgoi bathu enwau fel rheol. Ai 'Rhisiart Owain' oedd o? H.y. oedd o'n Gymro? Os oedd o ac os oedd yn defnyddio'r ffurf Gymraeg ar ei enw mae gennym sail dros dderbyn 'Afon Owain'. Fel rheol dydym ni ddim yn cyfieithu enwau estron ac yn defnyddio'r ffurf frodorol (Saesneg yn yr achos yma), oni bai fod Cymreigiad safonol yn bodoli (ac felly rydym yn defnyddio 'Yr Ynys Las' ayyb, wrth gwrs). Dyna'r sefyllfa. Anatiomaros 23:03, 1 Awst 2010 (UTC)
thread_title: Owain?
Sgwrs:Radio Ceredigion

message: Cywiriais y ddolen http://www.radioceredigion.net/welsh/index.php i http://www.radioceredigion.co.uk/ am ei fod yn ailgyfeirio i'r cyfeiriad hwnnw. Anodd credu hyn, ond mae'r wefan (?newydd) yn uniaith Saesneg ar wahân i ambell bennawd dwyieithog ar y fwydlen (gyda'r Gymraeg yn ail, wrth gwrs). Dim dewis 'Cymraeg/Saesneg' fel y bu ar yr hen safle. Dwi wedi ychwanegu 'eicon en' felly. A dyma sut mae nhw'n gwasanaethu un o'r ychydig siroedd Cymraeg sydd ar ôl? Gwarthus! Anatiomaros 22:03, 2 Awst 2010 (UTC)
thread_title: Gwefan
Sgwrs:Tîm pêl-droed cenedlaethol Gweriniaeth Iwerddon

message: Dw i'n cynnig bod enw'r erthygl yn cael ei newid i Tîm pêl-droed cenedlaethol Gweriniaeth Iwerddon, oherwydd mae yna hefyd dim cenedlaethol yn cynrychioli'r Chwe Sir, ac rhag ei gymysgu gyda tîm Iwerddon unedig a oedd mewn bodolaeth hyd 1950. --Ben Bore 09:04, 6 Awst 2010 (UTC)
thread_title: Newid enw'r erthygl
Sgwrs:Gwlad Belg

message: Mae 'Undeb yn Cryfder' yn swnio'n drosiad chwythig iawn.  Dwi ddim yn siarad Iseldireg (Eendracht maakt macht) , Ffrangeg (L'union fait la force), nag Almaeneg (Einigkeit macht stark) , ond ar y Wiki Saesneg, mae'n cael ei drosi fel - "Strength through Unity" (lit. "Unity makes Strength"). Os gwrthwynebiad i mi ei newid i "Mewn Undeb mae Nerth"? O leiaf nes bydd yr undeb yma'n chwalu! --Ben Bore 09:18, 6 Awst 2010 (UTC)
replies: text: Awgrym synhwyrol. Dw i wedi'i newid. -- Jac-y-do 17:15, 5 Ionawr 2011 (UTC)
replies: text: :Cytuno: mwy naturiol o lawer. Anatiomaros 20:53, 5 Ionawr 2011 (UTC)
thread_title: Arwyddair
Sgwrs Nodyn:Dechrau bocs etholiad

message: Defnyddiwr:OsianLlwyd1 has proposed some new translations in y Caffi for use in the election boxes, based on being those used by the BBC & election bloggers:
Current                                             	Proposed                            	English(for clarification)
yn dalPlaid A yn dal                                	yn cadwPlaid A yn cadw              	holdParty A hold
yn ennill oddiwrthPlaid A yn ennill oddiwrth Plaid B	yn disodliPlaid A yn disodli Plaid B	gain fromParty A gain from Party B
Swing                                               	Gogwydd                             	Swing
I'd like to invite fluent speakers to comment on these changes, and if the general concensus is approval, I'll then implement them. Paul-L 15:46, 7 Awst 2010 (UTC)
replies: text: Hi Paul. As I remarked in Y Caffi, these are fine by me. The first two we have/had aren't too bad, but "Swing" is awful and 'gogwydd' is certainly the correct term. As 'gogwydd' can also mean "inclination" etc perhaps we should have 'Gogwydd (etholiad)' or something similar? (On the other hand I don't suppose the other meaning is ever likely to be an article...). Anatiomaros 16:30, 7 Awst 2010 (UTC)
replies: text: :I remember your comments from Y Caffi. This is for other fluent speakers who had not seen the relevant section in Y Caffi; and to put the proposals into an easier to read format.

text: :I don't believe we need to disambig 'Gogwydd' in the election boxes - on en:, there is no dismabig where 'Swing' has other meanings. An actual article will, of course, have to disambig, as on en: :en:Swing (politics). Paul-L 12:07, 9 Awst 2010 (UTC)
replies: text: ::This has been here a week, with no objections, so I will implement the proposed changes. Paul-L 15:10, 16 Awst 2010 (UTC)
thread_title: Proposed Changes
Sgwrs:Llancaiach Fawr

message: Osian, ydy'r llun ddim ar gael ar Gomin felly bydd rhaid gofyn caniatad y ffotograffydd ar 'en' i'w llwytho i'r Wici Cymraeg neu ofyn iddo/iddi roi'r llun ar Gomin. Yr ola fyddai orau. Anatiomaros 17:44, 8 Awst 2010 (UTC)
thread_title: Llun
Sgwrs:Sgwd yr Eira

message: It says disgyn 27 metr (tua 50 troedfedd). That conversion is wrong, but I don't know which to correct. http://www.google.co.uk/search?q=27+metres+in+feetSais Neis 05:44, 12 Awst 2010 (UTC)
replies: text: Peth arall. "ac mae 'eira' yn cyfeirio at wynder y dŵr sy'n disgyn dros y graig, yn ôl pob tebyg." Mae dŵr gwyn ym mhob rhaeadr. Beth sy'n arbennig gyda sgwd yr eira? Sais Neis 06:03, 12 Awst 2010 (UTC)
replies: text: :Dwi ddim yn siŵr pa un sy'n gywir yma. Ond, gan fod y gair (Eira) wedi'i gynnwys yn enw'r sgwd, mae'n jyst cyfeirio at pam mae e yno. Hefyd, jyst nodyn bach iti: rho bopeth ar un llinell yn lle ar linellau gwahanol - llawer gwell i'w ddarllen ac yn arbed lle. -- Xxglennxx (sgw. • cyf.) 14:53, 12 Awst 2010 (UTC)
thread_title: Untitled
Sgwrs:Foel y Geifr

message: Dw i'n cael fy nhemptio i nodi bod yr AO yn gadael allan yr "a" yn "Gwragedd" (gwelwch y map graddfa 1:25000). Fyddwn nhw ddim yn gwneud camgymeriadau tebyg gydag enwau Saesneg. Sais Neis 21:36, 12 Awst 2010 (UTC)
replies: text: That's just typical of the Ordnce Survy! Gwrchod pwb! Anatiomaros 22:04, 12 Awst 2010 (UTC)
thread_title: Untitled
Sgwrs Delwedd:Gwyntogcefn.jpg

message: Nid yw dweud, "Gweler yno am yr hawliau" yn dderbyniol - mae angen crynodeb hawliau arnom hefyd yma. Dwi wedi chwilio am y llun, ond methu â'i ddod o hyd iddo - beth yw'r ddolen neu nodyn hawliau? -- Xxglennxx (sgw. • cyf.) 20:16, 13 Awst 2010 (UTC)
replies: text: Wedi dod o hyd i'r llun, ac wedi adio hawliau. -- Xxglennxx (sgw. • cyf.) 20:25, 13 Awst 2010 (UTC)
Diolch Xxglennxx. Dw i'n meddwl eich bod chi'n iawn. Nid gwaith diddorol yw hwn, ond angenrheidiol. Sais Neis 22:52, 14 Awst 2010 (UTC)
thread_title:  Hawliau